VIDEO Evenimentul la care Simona Halep își anunță prezența: "Sută la sută voi fi acolo!"
Revenită în țară după ce TAS i-a redus suspendarea pentru dopaj și i-a permit să revină imediat pe terenul de tenis, Simona Halep a dezvăluit planurile pe care le are pentru viitorul apropiat.
Fără meci oficial din august 2022, Simona Halep a spus că primul turneu la care ar putea participa este cel de la Miami, din această lună, însă nu a luat încă o decizie finală în acest sens.
Simona Halep: "Sută la sută voi fi la Sports Festival". Evenimentul va fi LIVE pe Pro Arena și VOYO
Halep a confirmat însă că va juca în cadrul Sports Festival, la Cluj-Napoca, pe 15 iunie. Fostul lider mondial va face pereche cu Andrei Pavel, iar cei doi vor disputa un meci demonstrativ contra lui Andre Agassi și Steffi Graf.
"Sigur că da! Sută la sută voi fi acolo", a răspuns Simona Halep, când a fost întrebată dacă va juca la Sports Festival.
- Meciul va fi transmis în direct de Pro Arena și VOYO.
- În data de 15 iunie 2024, Cluj-Napoca va găzdui un meci demonstrativ de tenis care îi va avea în prim-plan pe cei mai faimoși soți din lumea tenisului: Andre Agassi și Steffi Graf.
Ce evenimente a găzduit Sports Festival din Cluj-Napoca în primele ediții
"Prima ediție Sports Festival este renumită pentru demonstrativul legendar de fotbal, Generația de Aur vs. Barcelona Legends. A urmat, la cea de-a doua ediție, super-demonstrativul de tenis Romania vs. Italia.
Pe terenul amenjat în BT arena, fanii tenisului au avut parte de un adevărat spectacol și multe momente amuzante oferite de Simona Halep care a făcut show alături de Marius Copil cu Flavia Penneta și Fabio Fognini.
Cea de-a treia ediție a adus fanilor două evenimente de gală: meciul de retragere din cariera sportivă a lui Horia Tecău, vicecampion olimpic și dublu câștigător de Grand Slam la dublu, la care au participat Robert Lindstedt, Andrei Pavel și Simona Halep, și meciul de retragere al lui Adrian Mutu, organizat pe stadionul BT Arena.
Meciul-show al Sports Festival 2023, ediția a patra, a fost All Stars Romania vs. Galatasaray, o înfruntare între cei mai buni jucători ai Naționalei României (1995-2023) și legede al clubului de fotbal Galatasaray. Marele fotbalist brazilian Mário Jardel, Gheorghe Hagi și Gheorghe Popescu s-au numărat printre vedetele acestui meci," anunță organizatorii.
Urmăriți SPORT.RO și pe Google News